**Ministru kabineta noteikumu projekta „Grozījumi Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” mērķis ir sadalīt 2020.gada finansējumu 16 000 000 *euro*, lai nodrošinātu ciltsdarba maksājumus. Noteikumu projekta spēkā stāšanās laiks plānots līdz 2020.gada 6.martam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta noteikumu projekts „Grozījumi Ministru kabineta 2017.gada 3.maija noteikumos Nr. 247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” (turpmāk – noteikumu projekts) attiecas uz dabas resursu, lauksaimnieciskās ražošanas un pārstrādes politikas jomu.Noteikumu projekts sagatavots, lai nodrošinātu valsts atbalstu 2020.gadā par pakalpojumu, kas ietver ar sieviešu kārtas vaislas dzīvnieku ciltsdokumentācijas sagatavošanu un to atbilstības izvērtēšanu uzņemšanai ciltsgrāmatā, ģenētiskās kvalitātes, darbspēju noteikšanu un produktivitātes datu izvērtēšanu saistītās izmaksas.Sagatavotajā noteikumu projektā ir noteiktas nepieciešamās summas pārejas posma valsts atbalstam, lai nodrošinātu vaislas sivēnmāšu, piena šķirņu slaucamo govju, gaļas šķirņu zīdītājgovju un teļu, kā arī vaislas aitu māšu, piena šķirņu slaucamo kazu un tīršķirnes vaislas ķēvju sagatavošanas ierakstīšanai ciltsgrāmatā, ģenētiskās kvalitātes, darbspēju noteikšanas un produktivitātes datu izvērtēšanas pakalpojumu.Noteikumu projekta 1. punktā 2019.gads ir aizstāts ar 2020.gadu. Valsts atbalsts 2020.gadam paredzēts 16 000 000  *euro* apmērā, un Ministru kabineta 2017.gada 3.maija noteikumu Nr.247 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai” (turpmāk – noteikumi Nr.247) 4. punktā ir plānots finansējums pa nozarēm šādā apmērā:1) cūkkopības nozarei – 6 984 070 *euro*;2) piensaimniecības nozarei – 7 265 281 *euro*; 3) gaļas liellopu audzēšanas nozarei – 1 367 135 *euro*;4) kazkopības nozarei – 40 864 *euro*; 5) aitkopības nozarei – 285 102 *euro*;6) zirgkopības nozarei – 57 548 *euro*.Kopumā salīdzinājumā ar 2019.gadu finansējums ir palielināts visām nozarēm, izņemot cūkkopības nozari. Cūkkopības nozarē finansējums ir saglabājies 2019.gada līmenī, jo Āfrikas cūku mēra uzliesmojuma dēļ ir samazinājies dzīvnieku skaits. Valsts atbalstu 2020.gadā plānots izmaksāt kā vienreizēju maksājumu.Noteikumu projektā izdarīts precizējums, nosakot, ka atbalsts paredzēts kārtējā gadā sniegto pakalpojumu izmaksu segšanai (noteikumu Nr.247 5.punkts). Tā kā Ministru kabinets 2018.gada beigās un 2019.gadā ir apstiprinājis jaunus noteikumus dzīvnieku audzēšanas un ciltsdarba jomā, tad noteikumos Nr.247 ir precizētas atsauces uz attiecīgo noteikumu jomu, kā arī ciltsdarbā lietotie termini. Precizētas atsauces uz šādu jomu noteikumiem:1. liellopu, cūku, aitu, kazu un zirgu ciltsgrāmatas un krustojuma cūku ciltsreģistra kārtošanas noteikumiem (noteikumu Nr.247 6.2.apakšpunkts);
2. attiecīgās sugas lauksaimniecības dzīvnieku pārraudzības un snieguma pārbaudes kārtību (noteikumu Nr.247 5.2., 6.3.3., 7.2. un 8.3. apakšpunkts, 9.2 punkts, 11.2. un 12.2. apakšpunkts);

lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtību (noteikumu Nr.247 7.2. un 8.3.apakšpunkts).Noteikumu Nr.247 nosaukumā, 1.punktā, 5.1. un 6.2.apakšpunktā precizēts, ka atbalsts attiecas arī uz ciltsreģistra kārtošanu, jo tas ir būtiski cūkkopības nozarē.Noteikumu projektā papildus terminam “pārraudzība” turpmāk lietots arī termins “snieguma pārbaude”, kas atbilst Dzīvnieku audzēšanas un ciltsdarba likumam un Ministru kabineta noteikumiem par attiecīgās lauksaimniecības dzīvnieku sugas pārraudzības un snieguma pārbaudes kārtību. Saskaņā ar dzīvnieku audzēšanas un ciltsdarba likumu pārraudzība ietver lauksaimniecības dzīvnieku produktivitātes pārbaudi, bet snieguma pārbaudes laikā papildus tiek novērtēti arī citi dzīvnieka ģenētiskās kvalitātes noteikšanai nepieciešamie dati. Attiecībā uz ganāmpulkiem noteikumos Nr.247 saglabāts termins “pārraudzības ganāmpulks”, un atbalstu, tāpat kā līdz šim, var saņemt par visiem ganāmpulkiem, kuros notiek noteikumos Nr.247 noteiktā produktivitātes, eksterjera un citu datu uzskaite.Noteikumu projektā termins “ciltsdarba programma” (noteikumu Nr.247 5.2.apakšpunkts) aizstāts ar terminu “audzēšanas programma”, kas atbilst Dzīvnieku audzēšanas un ciltsdarba likumā lietotajiem terminiem. Noteikumu projektā atbilstoši Dzīvnieku audzēšanas un ciltsdarba likumam precizēts, ka atbalsta pretendents ir šķirnes lauksaimniecības dzīvnieku audzētāju biedrība (turpmāk – organizācija) (noteikumu Nr.247 6.1.apakšpunkts).Noteikumu projektā (noteikumu Nr.247. 6.3.2.apakšpunkts) precizēts termina “šķirnes saimniecība” skaidrojums. Pašlaik vairs nav spēkā normatīvie akti par šķirnes lauksaimniecības dzīvnieku audzēšanas saimniecības atbilstības kritērijiem un šķirnes lauksaimniecības dzīvnieku audzēšanas saimniecības statusa piešķiršanu un anulēšanu šķirnes saimniecību atzīšanas kritērijiem, tomēr attiecībā uz vairākumu lauksaimniecības dzīvnieku sugu termins “šķirnes saimniecība” ir saglabāts un ir būtisks ciltsdarbam. Šķirnes saimniecību atzīšanas kritēriji un kārtība noteikti šķirnes lauksaimniecības dzīvnieku audzētāju biedrības attiecīgās šķirnes audzēšanas programmās, kuras ir apstiprinājis Lauksaimniecības datu centrs. Šīs biedrības Lauksaimniecības datu centrā iesniedz arī šķirnes saimniecību sarakstus atbilstoši Ministru kabineta 2018.gada 18.decembra noteikumiem Nr.796 “Šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtība, kā arī audzēšanas programmas apstiprināšanas kārtība”.Noteikumu Nr.247 7. un 8.punktā no 1300 līdz 1700 palielināts sivēnmāšu skaits, par kādu var saņemt atbalstu šķirnes saimniecībā un pārraudzības ganāmpulkā. Attiecīgi precizēts noteikumu Nr.247 1.pielikums. Noteikumu Nr.247 9.1 punktā, kā arī 12.1. apakšpunktā precizēts, ka atbalstu var saņemt par tām govīm un kazām, kurām ir novērtēts eksterjers. Šī nav jauna prasība, bet gan precizējums, lai noteikumu normas būtu skaidri saprotamas. Līdz šim noteikumos Nr.247 bija noteikts, ka atbalstu saņem par govīm un kazām, kas ir pārraudzībā, un līdz 2019.gadam pārraudzībā bija jāveic arī govju un kazu eksterjera vērtēšana. Pašlaik saskaņā ar normatīvajiem aktiem par govju un kazu pārraudzību un snieguma pārbaudi pārraudzībā esošajām govīm eksterjera vērtēšana nav obligāta, taču, lai saglabātu esošo kārtību, kad atbalstu par ciltsdarbu var saņemt tikai par tiem dzīvniekiem, kas ir arī novērtēti (dzīvnieku vērtēšana ciltsdarbā ir ļoti nozīmīga), precizēti attiecīgie noteikumu Nr. 247 punkti.Noteikumu Nr.247. 10.punktā izdarīts grozījums, paredzot, ka atbalstu var saņemt par teli, kas ir vecāka par 12 mēnešiem, nevis vecāka par 18 mēnešiem, kā tas bija noteikts līdz šim. 12 mēneši noteikti tādēļ, ka tas ir brīdis, kad teli var ierakstīt ciltsgrāmatā atbilstoši gaļas šķirņu liellopu audzēšanas programmai. Atbilstoši precizēts arī noteikumu Nr.247 11.punkts. Papildus noteikumu Nr.247. 11.punktā ir grozīts datums, kurā tiek fiksēts dzīvnieku skaits, 1.jūliju aizstājot ar 1.martu.Noteikumu Nr.247 13.punktā svītroti termini “šķirnes saimniecība” un “pārraudzības ganāmpulks”. Tā kā šķirnes saimniecību atzīšana vairs netiek paredzēta šķirnes aitu audzēšanas programmās, nav kritēriju šādu saimniecību atzīšanai. Atbalsts, kas līdz šim tika piešķirts par šķirnes saimniecībā un pārraudzības ganāmpulkā esošiem dzīvniekiem, turpmāk tiks piešķirts par dzīvniekiem ganāmpulkā, par kuru ar pretendentu ir noslēgta vienošanās par attiecīgās audzēšanas programmas īstenošanu (jeb snieguma pārbaudes ganāmpulkā). Tādējādi no atbalsta tiks izslēgti krustojuma dzīvnieku un atbalsts vairāk būs vērsts uz ciltsdarba mērķu sasniegšanu. Atbilstoši precizēti arī noteikumu Nr.247 18.punkts un 19.4.1.apakšpunkts, kā arī 4.pielikums).Noteikumu Nr.247 15.punktā mainīts datums (no 15.aprīļa uz 15.martu), līdz kuram pretendents iesniedz plānoto pakalpojumu izdevumu tāmi, jo ir būtiski, lai pretendents ciltsdarba pakalpojumus 2020.gadā varētu sākt sniegt pēc iespējas ātrāk.Papildus noteikumu Nr.247 19.4.1.apakšpunktā precizēts datums, līdz kuram aitkopības nozares organizācijai jāiesniedz pārskats: 1.septembris aizstāts ar 1.novembri. Minētie grozījumi izdarīti tādēļ, ka aitkopības nozarē pārraudzības un snieguma pārbaudes gads turpmāk būs no 1.janvāra līdz 31. decembrim (iepriekš tas bija no 1.jūlija līdz 31.jūnijam). |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014.gada 30.septembra noteikumiem Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu.Deviņas šķirnes lauksaimniecības dzīvnieku audzētāju biedrības.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 16 000 000  | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 16 000 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 16 000 000 | 0 | 0 | 0 | 0 | 0 | 0 |
| 2.1. valsts pamatbudžets | 16 000 000 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2020.gadam Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 36 794 561 *euro,* no kuriem 16 000 000 *euro* paredzēti vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu 13.12.2019. ievietota tīmekļvietnē www.zm.gov.lv. Noteikumu projekts 13.12.2019. nosūtīts elektroniskai saskaņošanai biedrībām „Lauksaimnieku organizāciju sadarbības padome”, „Zemnieku saeima”, „Latvijas Lauksaimniecības kooperatīvu asociācija”, „Lauksaimniecības statūtsabiedrību asociācija”, „Latvijas Bioloģiskās lauksaimniecības asociācija”, „Latvijas Jauno zemnieku klubs”, „Latvijas Zemnieku federācija”, „Lauksaimnieku apvienība” un šķirnes lauksaimniecības dzīvnieku audzētāju biedrībām. |
| 2. | Sabiedrības līdzdalība projekta izstrādē | Biedrība “Zemnieku saeima” elektroniski informēja, ka saskaņo noteikumu projektu. |
| 3. | Sabiedrības līdzdalības rezultāti | Iebildumi par noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

 Zemkopības ministrs K. Gerhards

Ozoliņa 67027301

Ligija.Ozolina@zm.gov.lv